
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

' Εγκριση Πολεοδομικής μελέτης Αναθεώρησης Σχεδίου Πόλεως 

της Κοινότητας Σκάλας του Νομού Λακωνίας. 1 

Καθορισμός ορίων οικισμού ΝΙΚΗ ΚΑΙ ΑΧΙΛΛΕΙΟ και επιβολή 
όρων και περιορισμών δόμησης αυτού Ν. Λάρισας. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Πρωτ. 4974/86 (1) 


Έγκριση Πολεοδομικής μελέτης Αναθεώρησης Σχεδίου Πόλεως της 
Κοινότητας Σκάλας του Νομού Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 

' Εχοντας υπόψη: 

■ 'ϊ. Τις διατάξεις: 

α. Του Ν. 1032/80 «περί συστάσεως του Υπουργείου Χ.Ο.Π.». 

β. Του Ν. 3200/55 «περί Διοικητικής Αποκεντρώσεως» όπως 
συμπληρώθηκε με το Ν. 3620/56. 

γ. Του Ν.Δ. 712/70 (εκτελεστικού του Ν.Δ. 532/70 «περί συμπλη- 
ρώσεως των διατάξεων περί Διοικητικής Αποκεντρώσεως κλπ.») όπως 
τροποποιήθηκε και συμπληρώθηκε με τα Β.Δ. 677/71 και 198/72. 

δ. Του από 17.7.1983 Ν. Δ/τος «περί σχεδίων πόλεων κλπ.» 

2. Την Λ9/1-8/3/ από 3.8.1971 κοινή εγκύκλιο των Πρωθυπουργού, 
Αντιπροέδρου και Υπουργού Εσωτερικών «περί οργανώσεως των Νομαρ¬ 
χιών». 

3. Τις διατάξεις του Ν. 1577/85 (Γ.Ο.Κ./85). 

4. Τις διατάξεις του Π.Δ/τος 183/ΦΕΚ 70Α/5.6.1986 
«' Εγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους Νομάρχες». 

5. Την υπ’ αριθ. 89/1986 απόφαση του Κοινοτικού Συμβουλίου Σκά¬ 
λας. 

6. Το υπ’ αριθ. 10 Πρακτικό Συνεδρίασης του Σ.Χ.Ο.Π. του νομού 
Λακωνίας της 11.12.1986 που στο Ιο θέμα της ημερήσιας διάταξής 
του του γνωμοδότησε να εγκριθεί η Πολεοδομική μελέτη Αναθεώρησης 
του σχεδίου πόλεως Σκάλας Λακωνίας, αποφασίζουμε: 

1. Την έγκριση της Πολεοδομικής μελέτης Αναθεώρησης του Σχε¬ 
δίου πόλεως Σκάλας συνολικής έκτασης 260 στρεμμάτων όπως φαίνε¬ 
ται στα συνημμένα στην απόφαση, 4 σχέδια. 

2. Την έγκριση του Πολεοδομικού Κανονισμού της περιοχής της οποίας 
εγκρίνεται η πολεοδομική μελέτη κατά την πιο πάνω παράγραφο ως εξής: 


Πολεοδομικός Κανονισμός Αναθεώρησης Σχεδίου Πόλης Σκάλας. 

Άρθρο 1. 

1. "Στο^’οικοδομικά, τετράγωνα με το στοιχείο «Α», όπως φαίνονται 
στα . σχετικά διαγράμματα, επιτρέπεται η ανέγερση κατοικιών, κατα¬ 
στημάτων; λιανικού εμπορίου καθώς και καταστημάτων χονδρικού 
εμπορίου και βιοτεχνίας χαμηλής όχλησης. 

2.. ?τα οικοδομικά τετράγωνα με το στοιχείο «Β», όπως φαίνονται 
στα .σχετικά διαγράμματα, επιτρέπεται η ανέγερση κατοικιών, κατα¬ 
στημάτων λιανικού εμπορίου, καταστημάτων τουρισμού και αναψυχής 
γενικά, καθώς και μικρών βιοτεχνικών καταστημάτων ειδών λαϊκής 
τέχνης, αρτοποιίας,ζαχαροπλαστικής, υποδηματοποιίας. 

3. Στους υπόλοιπους οικοδομήσιμους χώρους επιτρέπεται η ανέ¬ 
γερση· κατοικιών και καταστημάτων λιανικούεμπορίου για την εξυπη¬ 
ρέτηση καθημερινών αναγκών και μέχρι 50 μ 2 3 4 5 6 . 

4. Στα οικοδομικάτετράγωνα με το στοιχείο Χπ επιτρέπεται η 
ανέγερση χονδρεμπορίου αμιγούς χρήσης. 

Άρθρο 2. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοίδόμησης των οικοπέδων ορίζονται στο τομέα Α όπως 
φαίνονται με μπλε γραμμή στα σχετικά διαγράμματα ως εξής: 

Α. Τομέας Α 

1. Ελάχιστο πρόσωπο: 13 μ. 

Ελάχιστο εμβαδο: 300 μ 2 . 

2. Μέγιστο ποσοστό κάλυψης των οικοπέδων κατά Γ.Ο.Κ. 

3. Συντελεστής δόμησης: 1,0. 

4. Το μέγιστο ύψος των κτιρίων ορίζεται σε 11 μέτρα. 

Το μέγιστο ύψος προσαυξάνεται κατά 1 μ. σε περίπτωση προσθήκης 
σε υπάρχον κτίσμα και κατά 1,5μ. σε περίπτωση στέγης μέ κεραμίδια. 

5. Απαγορεύεται η ΡΙΕΟΤΙ5. 

Β. Για τον τομέα Α ορίζεται επιπλέον: 

Κατά παρέκλιση από την προηγούμενη παράγραφο θεωρούνται άρ¬ 
τια και οικοδομήσιμα τα οικόπεδα εφ’ όσον: Πολεοδομική μελέτη 
Επέκτασης — Αναθεώρηση Σκάλας. 

α. Για το τομέα Α προϋπήρχαν του παρόντος διατάγματος και είχαν: 

Ελάχιστο πρόσωπο: 8 μ. 

Ελάχιστο εμβαδό: 150 Μ 2 . 

Γ. Κατά παρέκλιση του συντελεστή δόμησης ορίζεται συντελεστής δόμη¬ 
σης 1,2 για οικόπεδα εμβαδού μικρστέρου των 150 μ 2 που υπήρχαν στις 
10.03.82, εφ’ όσον η συνολική επιφάνεια ορόφων δεν υπερβαίνει τα 120 
μ 2 . 

Η απόφαση αυτή να δημοσιευθεί στην Εφημερίδα της Κυβέρνησης. 

Σπάρτη, 4 Φεβρουάριου 1987 
Ο Νομάρχης 

ΠΑΝΟΣ ΣΠΗΛΙΟΠΟΥΛΟΣ 

Αριθ. 350 (2) 

Καθορισμός ορίων οικισμού ΝΙΚΗ ΚΑΙ ΑΧΙΛΛΕΙΟ και επιβολή όρων 
και περιορισμών δόμησης αυτού Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
' Εχοντας υπόψη: 

1. Τις διατάξεις του από 24.4.1985 Π.Δ/τος (ΦΕΚ 181Δ/3.5. 
1985 ) «περί τρόπου καθορισμού ορίων οικισμού της Χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις διατάξεις του Ν. 1577/85 (ΦΕΚ 210Α'/85) Περί ΓΟΚ. Τις 
προτάσεις των ιδιωτών μελετητών Μ ηχ/κών, στους οποίους ανατέθηκε 
σχετική μελέτη σια πλαίσια του προγράμματος των ανοιχτών πόλεων, 
που αφορούν στον προσδιορισμό των ορίων των υπόψη οικισμών. 

3. Τις αποφάσεις μας 7049/30.10.85 και 3884/30.6.86 για 
την κατάταξη σε κατηγορίες και επιβολή ειδικών περιορισμών δόμησης 
των οικισμών του του Νομού με πληθυσμό μέχρι 2.000 κατοίκους. 

4. Τα πληθυσμιακά στοιχεία της τελευταίας απογραφής του κράτους 
της Ε.Σ.Τ.Ε. 

5. Την 139/5/27.3.85 γνωμοδότηση του Συμβουλίου Χ.Ο.Π. του Νο¬ 
μού. 

6. Την 21/6/13.9.85 απόφαση του Κοινοτικού Συμβουλίου ΝΙΚΗΣ, 
αποφασίζουμε: 

I. Καθορίζουμε τα όρια του οικισμού Νίκης και Αχίλλειο Κοινότητας 
Νίκης Επαρχίας Λάρισας του Ν.Λάρισας με στοιχεία και αντίστοιχα 
όπως αυτά φαίνονται στο συνοδευτικό της παρούσας σχεδιάγραμμα με 
κλίμακα 1:5.000, που αποτελεί αναπόπαστο μέρος της απόφασης αυτής 
και συντάχθηκε βάσει στοιχείων χαρτών και επιτόπου ελέγχου. 

II. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης. 

Α. Γενικοί όροι δόμησης: 


α. Μέσα στα όρια του οικισμού Νίκης και Αχίλλειο θεωρούνται 
άρτια και οικοδομήσιμα τα γήπεδα που έχουν ελάχιστο εμβαδόν 600 
τ.μ. 

Κατά παρέκλιση θεωρούνται άρτια και οικοδομήσιμα τα γήπεδα 
με όποιο εμβαδόν είχαν στις 3.5.1985 ημέρα δημοσίευσης στην 
Ε.τ.Κ. του από 24.4.1985 Π. Δ/τος. 

Β. Ειδικοί όροι και περιορισμοί δόμησης: 

α. Ως προς τα υλικά και τη μορφή των στοιχείων (κατηγ. Νίκη 
Α3, Β3, Γ2, Δ1, Ε2 δελ. I Αχίλλειο Α3, Β3, Γ2, Δ1, Ε1ΙΙ) των 
κτισμάτων ισχύουν οι αναφερόμενοι στους πίνακες που συνοδεύουν 
την 3884/30.6.86 απόφασήμας. 

β.Είναι υποχρεωτικήη εξασφάλιση της συνέχειας των υφισταμένων 
ή εγκεκριμένων δρόμων του οικισμού. 

ΓΙρίν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το τμήμα Πολεοδομίας και Π.Ε. της Νομαρχίας ώστε να εξασφα¬ 
λίζεται η συνέχεια των υπαρχόντων κοινόχρηστων χώρων και η δη¬ 
μιουργία νέων κοινόχρηστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.1985 Π. Δ/τος. 

γ) Μέγιστη επιτρεπόμενη κάλυψη 60% μέγιστος αριθμός ορόφων 
2, μέγιστο επιτρεπόμενούψυς 7,5μ. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
(ΦΕΚ 181 Δ/3.5.1985), πλην του άρ.παρ.3 αυτού για το σύστημα 
δόμησης που καταργήθηκε με το Ν.1577/85 (ΓΟΚ). 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Λάρισα, 28 Ιανουάριου 1987 
Ο Νομάρχης 
ΑΠ. ΒΛΑΣΙΑΔΗΣ 




Υπουργείο Χωροταξίας Οικισμού 

Υπουργείο Χωροταξίας Οικισμού και Περιβάλλοντος 













